Kommissionens forordning (EF) nr. 1918/2002

af 25. oktober 2002

om ændring af forordning (EF) nr. 1788/2001 om gennemførelsesbestemmelser til bestemmelserne for kontrolattesten for import fra tredjelande under artikel 11 i Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler(1), senest ændret ved Kommissionens forordning (EF) nr. 473/2002(2), særlig artikel 11, stk. 3, litra b), og artikel 11, stk. 4, og

ud fra følgende betragtninger:

(1) Ved Kommissionens forordning (EF) nr. 1788/2001(3), senest ændret ved forordning (EF) nr. 1113/2002(4), er der fastlagt en kontrolattest for importerede produkter, og det er fastsat, at sådanne attester fra den 1. november 2002 skal anvendes for produkter, der importeres efter de procedurer, der er fastlagt i artikel 11, stk. 1 og 6, i forordning (EØF) nr. 2092/91.

(2) Nogle medlemsstater har haft visse tekniske vanskeligheder, når de har forsøgt at anvende forordning (EF) nr. 1788/2001. Der bør derfor af hensyn til gennemskueligheden og for at undgå forvirring foretages visse præciseringer i forordningen.

(3) Navnlig henvisningerne til suspensionsprocedurer efter Rådets forordning (EØF) nr. 2913/92 af 12. oktober 1992 om indførelse af en EF-toldkodeks(5), senest ændret ved Europa-Parlamentets og Rådets forordning (EF) nr. 2700/2000(6) og henvisningerne til bilag III til forordning (EØF) nr. 2092/91 bør ajourføres. I den forbindelse bør de modeller for kontrolattesten og delkontrolattesten, der er fastlagt i bilag I og II til forordning (EF) nr. 1788/2000, ajourføres.

(4) Forordning (EØF) nr. 1788/2001 bør ændres i overensstemmelse hermed.

(5) I forbindelse med tilpasningen til de ændrede modeller for kontrolattesten og delkontrolattesten bør der fastsættes en overgangsperiode, i hvilken de tidligere modeller kan benyttes.

(6) De i denne forordning fastsatte foranstaltninger er i overensstemmelse med udtalelse fra det udvalg, som er nedsat i medfør af artikel 14 i forordning (EF) nr. 2092/91 -

UDSTEDT FØLGENDE FORORDNING:

Artikel 1

I forordning (EF) nr. 1788/2001 foretages følgende ændringer:

1) Artikel 4, stk. 12, første afsnit, affattes således: "Den første modtager udfylder, når han modtager sendingen, rubrik 18 i kontrolattestoriginalen for at bekræfte, at sendingen er blevet modtaget efter bestemmelserne i punkt 6 i del C i bilag III til forordning (EØF) nr. 2092/91."

2) I artikel 5 foretages følgende ændringer:

a) I stk. 1 foretages følgende ændringer:

i) Første afsnit affattes således: "Hvis en sending fra et tredjeland anbringes på toldoplag eller er genstand for aktiv forædling under en suspensionsordning som omhandlet i Rådets forordning (EØF) nr. 2913/92 om indførelse af en EF-toldkodeks(7) og underkastes en eller flere tilberedninger som defineret i artikel 4, nr. 3, i forordning (EØF) nr. 2092/91, skal sendingen, inden den første tilberedning finder sted, omfattes af foranstaltningerne i artikel 4, stk. 1, i nærværende forordning."

ii) Tredje afsnit affattes således: "Efter en sådan tilberedning skal den påtegnede kontrolattestoriginal ledsage sendingen og fremlægges for medlemsstatens relevante myndighed, som verificerer sendingen med henblik på dens overgang til fri omsætning."

b) I stk. 2 foretages følgende ændringer:

i) Fjerde afsnit affattes således: "Efter opsplitningen skal den påtegnede original af hver delkontrolattest ledsage den pågældende delsending og fremlægges for medlemsstatens relevante myndighed, som verificerer den pågældende delsending med henblik på dens overgang til fri omsætning."

ii) Femte afsnit affattes således: "Modtageren af en delsending ved modtagelsen udfylde rubrik 15 i originalen af delkontrolattesten for at bekræfte, at sendingen er blevet modtaget efter bestemmelserne i punkt 5 i del B i bilag III til forordning (EØF) nr. 2092/91."

c) Stk. 3 affattes således: "3. Tilberedning og opsplitning som omhandlet i stk. 1 og 2 foretages efter de relevante bestemmelser i artikel 8 og 9 i forordning (EØF) nr. 2092/91, efter de generelle bestemmelser i bilag III til nævnte forordning og efter de specifikke bestemmelser i del B og C i nævnte bilag, særlig punkt 3 og 6 i del C. Aktiviteterne skal foregå i overensstemmelse med artikel 5 i forordning (EØF) nr. 2092/91."

3) Bilag I og II affattes som anført i bilaget til nærværende forordning.

Artikel 2

I en overgangsperiode på seks måneder fra denne forordnings ikrafttrædelse er det tilladt at udstede kontrolattester svarende til modellerne i bilag I og II til forordning (EF) nr. 1788/2001 inden den ved nærværende forordning foretagne ændring.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 2002.

På Kommissionens vegne

Franz Fischler

Medlem af Kommissionen

(1) EFT L 198 af 22.7.1991, s. 1.

(2) EFT L 75 af 16.3.2002, s. 21.

(3) EFT L 243 af 13.9.2001, s. 3.

(4) EFT L 168 af 27.6.2002, s. 31.

(5) EFT L 302 af 19.10.1992, s. 1.

(6) EFT L 311 af 12.12.2000, s. 17.

(7) EFT L 302 af 19.10.1992, s. 1.

BILAG

"BILAG I

Model - Kontrolattest for import af økologiske produkter til EF

Attestmodellen skal følges med hensyn til:

- tekst

- format (kun ét ark)

- rubrikkernes layout og størrelse.

>PIC FILE= "L_2002289DA.001901.TIF">

>PIC FILE= "L_2002289DA.002001.TIF">

>PIC FILE= "L_2002289DA.002101.TIF">

BILAG II

Model - Delkontrolattest

Delattestmodellen skal følges med hensyn til:

- tekst

- format

- rubrikkernes layout og størrelse.

>PIC FILE= "L_2002289DA.002301.TIF">

>PIC FILE= "L_2002289DA.002401.TIF">"